CELEX: 32010D0183
Language: hu
Date: 2010-02-16 00:00:00
Title: 2010/183/: A Tanács határozata ( 2010. március 16. ) a Romániának nyújtandó középtávú közösségi pénzügyi támogatásról szóló 2009/459/EK határozat módosításáról

30.3.2010   
            
            
               HU
            
            
               Az Európai Unió Hivatalos Lapja
            
            
               L 83/19
            
         A TANÁCS HATÁROZATA
   (2010. március 16.)
   a Romániának nyújtandó középtávú közösségi pénzügyi támogatásról szóló 2009/459/EK határozat módosításáról
   (2010/183/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendeletre (1) és különösen annak 5. cikke második bekezdésére, összefüggésben a 8. cikkével,
   tekintettel a Bizottságnak a Gazdasági és Pénzügyi Bizottsággal folytatott konzultációt követően tett javaslatára,
   mivel:
   
               (1)
            
            
               A Tanács a 2009/458/EK határozattal (2) kölcsönös támogatást nyújtott Romániának, valamint a 2009/459/EK határozattal (3) középtávú pénzügyi támogatást nyújtott Romániának.
            
         
               (2)
            
            
               A Romániát sújtó gazdasági visszaesés kiterjedése és intenzitása szükségessé teszi a pénzügyi támogatás részleteinek folyósításához előirányzott gazdaságpolitikai feltételek felülvizsgálatát, a reál-GDP-nek a vártnál jelentősebb csökkenésével járó hatás figyelembevétele céljából.
            
         
               (3)
            
            
               A 2009/459/EK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2009/459/EK határozat a következőképpen módosul:
   
               1.
            
            
               A 3. cikk (5) bekezdésének a) pontja helyébe a következő szöveg lép:
               
                           „a)
                        
                        
                           világosan megfogalmazott középtávú költségvetési program végrehajtása, amelynek célja, hogy az államháztartási hiány a Szerződésben meghatározott, a GDP 3 %-ának megfelelő referenciaérték alá csökkenjen egy olyan konszolidációs pályának és időkeretnek megfelelően, amely összhangban áll a Tanács által a túlzott hiány esetén követendő eljárás keretében Romániának tett ajánlásokkal.”
                        
                     
         
               2.
            
            
               A 3. cikk (5) bekezdésének b) pontja helyébe a következő szöveg lép:
               
                           „b)
                        
                        
                           2010-re és a későbbi évekre vonatkozóan a kiegészítő egyetértési megállapodásban megállapított konszolidációs pályával összhangban levő éves költségvetés elfogadása és végrehajtása.”
                        
                     
         2. cikk
   Ez a határozat az erről szóló értesítés napján lép hatályba.
   3. cikk
   Ennek a határozatnak Románia a címzettje.
   4. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2010. március 16-án.
      
         
            a Tanács részéről
         
         
            az elnök
         
         E. SALGADO
      
   
   
      (1)  HL L 53., 2002.2.23., 1. o.
   
      (2)  HL L 150., 2009.6.13., 6. o.
   
      (3)  HL L 150., 2009.6.13., 8. o.